**Bakonycsernyei Közös Önkormányzati Hivatal Jegyzője**

**8056 Bakonycsernye, Rákóczi u. 83.**

[**Tel:22/413-001**](Tel:22/413-001)

**e-mail: pm.bakonycsernye@morterseg.hu**

**ELŐTERJESZTÉS**

a hivatali helyiségen kívüli és a hivatali munkaidőn kívül történő házasságkötési esemény engedélyezésének szabályairól és díjairól szóló 14/2017.(VII.13.) önkormányzati rendelet módosítására

Véleményezi: Pénzügyi és Településüzemeltetési Bizottság

Jogszabályi háttér:

* az anyakönyvi eljárásról szóló 2010. évi I. törvény (At.)
* Bakonycsernye község Önkormányzat Képviselő-testületének 14/2017.(VII.13.) önkormányzati rendelete a hivatali helyiségen kívüli és a hivatali munkaidőn kívül történő házasságkötési esemény engedélyezésének szabályairól és díjairól

**Tisztelt Képviselő-testület!**

**Tisztelt Bizottsági tagok!**

A rendeletben szabályozásra került az anyakönyvezető házasságkötési eseményenkénti díjának meghatározása. E rendelkezés két helyen szerepel a rendeletben, ezért a 7.§ hatályon kívül helyezésére lenne szükség. Továbbá a rendeletben a házasságkötésért fizetendő díj megfizetése a Bakonycsernyei Közös Önkormányzati Hivatal számlaszáma helyett a Bakonycsernye Nagyközség Önkormányzat számlaszámára történne, így a korábbi gyakorlatnak megfelelően kerülne alkalmazásra.

INDOKLÁS A RENDELET MÓDOSÍTÁSÁHOZ

ELŐZETES HATÁSTANULMÁNY A RENDELET MEGALKOTÁSÁHOZ

**1. A tervezett jogszabály társadalmi, gazdasági, költségvetési hatása**: A rendelet módosításnak költségvetési hatása nincs.

**2. Környezeti és egészségi következményei:** nem mérhető hatás.

**3. Adminisztratív terheket befolyásoló hatások**: nem mérhető hatás

**4. A jogszabály megalkotásának szükségessége, a jogalkotás elmaradásának várható következményei:** A rendelet módosítása a jogszabályoknak való megfelelés miatt történik.

**5. A jogszabály alkalmazásához szükséges személyi, szervezeti, tárgyi és pénzügyi feltételek:** A korábbiakhoz képest nincs további feltétel.

RENDELET TERVEZET

Bakonycsernye Nagyközség Önkormányzat Képviselő-testületének

……/2018.(…...) önkormányzati rendelete

a hivatali helyiségen kívüli és a hivatali munkaidőn kívül történő házasságkötési esemény engedélyezésének szabályairól és díjairól szóló 14/2017.(VII.13.) önkormányzati rendelet módosítására

Bakonycsernye Nagyközség Önkormányzat Képviselő-testülete az anyakönyvi eljárásról szóló 2010. évi I. törvény 96.§-ában kapott felhatalmazás alapján, az Alaptörvény 32. cikk (2) bekezdés a) pontjában meghatározott feladatkörében eljárva a következőket rendeli el:

1.§ (1) Bakonycsernye község Önkormányzat Képviselő-testületének a hivatali helyiségen kívüli és a hivatali munkaidőn kívül történő házasságkötési esemény engedélyezésének szabályairól és díjairól szóló 14/2017.(VII.13.) önkormányzati rendelete (továbbiakban: Rendelet) 6.§-a helyébe a következő rendelkezés lép:

„6.§ A 4.§ szerinti díjakat az eseményt megelőző 30. munkanapig kell átutalással vagy készpénz átutalási megbízáson a Bakonycsernye Nagyközség Önkormányzata 11736044-15362137 számú számlaszámra megfizetni. A közlemény rovatba fel kell tüntetni a „házasságkötés” megjelölést és a házasulandók nevét.”

2.§ (1) A Rendelet 7.§-a hatályát veszti.

3.§ (1) E rendelet 2018. ………..-én lép hatályba.

(2) Hatályát veszti 2018…..……. napján.

Turi Balázs Fidrich Tamásné

polgármester jegyző

Kihirdetési záradék:

Ezen rendelet 2018. június …-án kihirdetésre került. Fidrich Tamásné

jegyző